Kupata elimu ya chuo
ni uwekezaji wa miaka 20
Unapokulia katika umaskini,
unakuwa hujazoea kufikiria mbele kiasi hicho
Badala yake, unafikiria wapi utapata mlo unaofuata
na namna gani familia yako italipa kodi ya pango kwa mwezi huo
Mbali na hilo, wazazi wangu na wazazi wa rafiki zangu
walionekana kuwa vizuri tu wakiendesha teksi na kufanya kazi za usafi na uhudumu.
Ni mpaka nilipokuwa kijana
nilipogundua sikutaka kufanya kazi zile.
Wakati huo, nilikuwa theluthi mbili ya muda wa kumaliza elimu yangu
na ilikuwa bado kidogo tu ningechelewa kufanya mabadiliko.
Unapokulia umaskini, unataka kuwa tajiri.
Sikuwa tofauti
Mi ni wa pili kuzaliwa kati ya saba,
na nililelewa na mama pekee kwa msaada wa serikali
mjini Queens, New York.
Kwa sababu ya kukulia kwenye kipato cha chini,
mimi na ndugu zangu tulikwenda
kwenye baadhi ya shule za umma zilizo duni sana katika Jiji la New York
Nilikosa shule zaidi ya mara 60 nilipokuwa darasa la 7
kwa sababu sikujisikia kwenda darasani.
Katika shule yangu ya sekondari, kwa wastani ni 55% walihitimu
na kibaya zaidi,
ni 20% tu ya waliohitimu
walikuwa tayari kwa chuo.
Nilipoingia chuo,
nilimwambia rafiki yangu Brennan
jinsi gani walimu wetu walituambia tunyooshe mikono juu
kama tulitaka kwenda chuo.
Nilishtushwa pale Brennan aliposema,
"Karim, sijawahi kuulizwa swali hilo kabla."
Daima lilikuwa, "Ni chuo gani unakwenda?"
Namna tu swali lilivyoulizwa
ilifanya kuwa jambo lisiliokubalika kwa yeye kutokwenda chuo.
Sikuhizi naulizwa swali tofauti.
"Uliwezaje kufanikiwa kutoka?"
Kwa miaka nilisema nilikuwa na bahati,
Lakini haikuwa bahati tu.
Mimi na kaka yangu mkubwa tulipomaliza sekondari
katika wakati mmoja
na baadaye akaacha chuo chuo cha miaka miwili
Nilitaka kujua kwanini aliacha
na niliendelea kusoma
Ni mpaka nilipofika Cornell kama Mwafunzi wa Utafiti wa Kirais
ndipo nilipoanza kujifunza juu ya matokeo halisi ya kielimu
yatokanayo na malezi ya mama pekee kwa msaada wa serikali
na kusoma shule nilizosoma.
Pale ndipo njia ya kaka yangu mkubwa ilipoanza kuleta maana kamili kwangu.
Nilijifunza pia kuwa wanamaboresho elimu wetu maarufu
watu kama Arne Duncan, Waziri wa zamani wa Elimu Marekani
au Wendy Kopp, mwanzilishi wa Teach For America,
hawajawahi kusoma kwenye shule za umma za ndani ndani ya jiji kama mimi.
Kwa hiyo maboresho mengi ya elimu yanaendeshwa na mtazamo wa kihuruma
ambapo watu wanasema
"Twende tukasaidie hawa watoto maskini wa ndani ndani ya jiji
au hawa watoto maskini weusi na wakilatino
badala ya mtazamo wa uelewa,
ambapo mtu ka' mimi, aliyekulia katika mazingira haya, ningeweza kusema,
"Najua taabu mnazokumbana nazo
na ninataka kuwasaidia kuzishinda."
Leo nipatapo maswali kuhusu jinsi nilivyofanikiwa kutoka,
Natoa sababu moja wapo kubwa
kuwa sikuwa na aibu kuomba msaada.
Katika tabaka la hali ya kati au kaya tajiri,
kama mwanafunzi atakuwa na shida
kuna uwezekano mkubwa kuwa mzazi au mwalimu atakuja kumsaidia
hata asipoomba msaada.
Lakini, kama mtoto huyo amekulia katika umaskini
na hataomba msaada,
kuna uwezekano mkubwa hakuna atakayemsaidia.
Hakuna wigo wa usalama wa kijamii unaopatikana.
Kwa hiyo miaka saba iliyopita,
Nilianza kuboresha mfumo wetu wa elimu ya umma
nikichukua taswira ya mtazamo wangu wa moja kwa moja.
Na nilianza na shule ya kiangazi.
Utafiti unatuambia kuwa theluthi mbili ya pengo la ufaulu,
ambayo ni tofauti katika upatikanaji wa elimu
kati ya watoto matajiri na watoto maskini
au watoto weusi na watoto weupe
inaweza kuhusishwa moja kwa moja na upotevu wa elimu kipindi cha kiangazi
Katika kaya maskini, watoto husahau karibu miezi mitatu
ya walichosoma kipindi cha mwaka wa shule
wakati wa kiangazi.
Wanarudi shule kipindi cha vuli,
na walimu wao wanatumia miezi miwili mingine
kurudia tena kuwafundisha.
Hiyo ni miezi mitano.
Mwaka wa shule Marekani ni miezi 10 tu.
Kama watoto watapoteza miezi 5 ya kujifunza kila mwaka
hiyo ni nusu ya elimu yao.
Nusu.
Kama watoto wangekuwa shule kipindi cha kiangazi, wasingerudi nyuma,
lakini shule ya kiangazi iliyozoeleka imeundwa vibaya.
Kwa watoto inaonekana kama adhabu,
na kwa walimu inaonekana kama uyaya.
Lakini tunatarajia vipi walimu wakuu kutekeleza programu madhubuti ya kiangazi
ikiwa mwaka wa shule unaisha juma la mwisho la Juni
na shule ya kiangazi inaanza juma moja tu baadaye?
Yaani hakuna wakati wa kutosha kupata watu sahihi
kuratibu ugavi,
na kuunda mtaala mahsusi unaowavutia watoto na walimu.
Lakini vipi kama tungetengeneza programu ya kiangazi
ambayo ingewapa nguvu walimu kama makocha wa kufundisha
kuendeleza waelimishaji watarajiwa?
Vipi kama tungewawezesha wasomi wa chuo wa mfano
kuwa wakufunzi wenza
kuwasaidia watoto kutambua matarajio yao ya chuo?
Vipi kama tungewawezesha watoto wenye ufaulu mkubwa kuwa washauri
kuwafundisha vijana wenzao
na kuwahamasisha kuwekeza katika elimu yao?
Vipi kama tungewawezesha watoto wote kama wasomi,
tukiwauliza ni vyuo gani wangependa kwenda,
tukiunda shule ya kiangazi wanayotaka kwenda
kuondoa kabisa upotevu wa elimu kipindi cha kiangazi
na kufunga theluthi mbili ya pengo la ufaulu?
Kiangazi hiki, timu yangu itakuwa imehudum ia zaidi ya watoto 4,000 wa kaya maskini,
imefundisha zaidi ya walimu watarajiwa 300
na kuunda zaidi ya kazi 1,000 za msimu
katika baadhi ya vitongoji vilivyo nyuma vya jiji la New York
(Makofi na Vifijo)
Na watoto wetu wanafanikiwa
Miaka miwili ya uthamini binafsi
inatuambia kuwa watoto wetu wameondoa upotevu wa elimu wa kiangazi
na wameongeza mwezi mmoja kwenye Hisabati
na miezi miwili kwenye kusoma.
Kwa hiyo badala ya kurudi shule kipindi cha vuli wakiwa miezi mitatu nyuma,
sasa hivi wanarudi wakiwa miezi minne mbele kwenye Hisabati
na miezi mitano mbele kwenye kusoma.
(Makofi na Vifijo)
Miaka 10 iliyopita, kama ungeniambia
kuwa ningehitimu katika 10% bora ya darasa langu kutoka taasisi ya Ivy League
na kuwa na fursa ya kubadilisha japo kiduchu tu mfumo wetu wa elimu ya umma
kwa kukabiliana na miezi miwili tu ya mwaka wa kalenda,
ningesema,
"Hapana, haiwezekani"
Cha kusisimua ziaidi
ni kuwa kama tunaweza kuzuia miezi mitano ya upotevu wa muda
kwa kuunda upya miezi miwili
fikiria fursa tunazoweza kufumbua
kwa kukabiliana na miezi yote iliyobaki ya mwaka wa kalenda
Asanteni
(Makofi na Vifijo)